****

**Što treba uzeti u obzir
PRIJE
zapošljavanja radnika iz inozemstva**

|  |  |
| --- | --- |
| Imajte na umu... | **Mjere** |
| **Savjetovanje i planiranje** | Lokalne službe za zapošljavanje | Prije nego što počnete tražiti kandidate iz inozemstva, pokušajte se obratiti *lokalnoj javnoj službi za zapošljavanje* kako biste u razgovoru s njima utvrdili svoje potrebe u pogledu zapošljavanja. Možda će oni moći pronaći prikladne kandidate koji se nalaze bliže. |
| **Izradite profil kandidata** | Koje su konkretne vještine, kompetencije i kvalifikacije potrebne za učinkovito obavljanje radnih zadataka? |
| *Ako se odlučite na zapošljavanje radnika iz inozemstva*  |
| Izradite plan  | Utvrdite ciljeve, prednosti, rizike i troškove zapošljavanja radnika iz inozemstva. Odredite rokove, s obzirom na to da traženje kandidata iz inozemstva može potrajati. |
| Obratite se nadležnim tijelima*(uprava za prijavu stranih državljana ili istovjetna služba u vašoj zemlji)* | Informirajte se o eventualnim dodatnim koracima koje trebate poduzeti kako biste zaposlili stranog državljanina. Trebaju li se posebno prijaviti ili plaćati određene naknade?  |
| **Pravni zahtjevi i upućeni radnici** | Postupci prijave i radne dozvole | Želite li zaposliti radnike iz drugih zemalja Europskog gospodarskog prostora (EGP) i potrebne su vam dodatne informacije o postupcima prijave i radnim dozvolama? U tom slučaju pogledajte odjeljak „[Život i rad](https://ec.europa.eu/eures/main.jsp?acro=lw&lang=hr&catld=490&parentld=0)” kako biste saznali više o postupcima prijave i pronašli informacije o boravišnim dozvolama za svaku zemlju. |
| Prijelazne odredbe kojima je uređeno slobodno kretanje radnika | Za informacije o prijelaznim odredbama kojima je uređeno slobodno kretanje radnika iz novih država članica, u te države i među tim državama posjetite odjeljak „[Slobodno kretanje radnika](https://ec.europa.eu/social/home.jsp?langId=hr)” (https://ec.europa.eu/social/main.jsp?catId=849&langId=hr) na portalu Europa. |
| Upućeni radnici | Upućeni radnik osoba je koja određeno vrijeme radi izvan države članice u kojoj uobičajeno radi. Ako vaša organizacija bude trebala upućivati radnike u drugu državu članicu, trebat ćete se upoznati s povezanim pravilima i postupcima.Informacije možete pronaći u odjeljku „[Upućeni radnici](https://ec.europa.eu/social/home.jsp?langId=hr)” (https://ec.europa.eu/social/main.jsp?catId=471&langId=hr) na portalu Europa. Pogledajte i stranicu koja sadržava informacije i kontakte na nacionalnoj razini.Možete i proučiti i preuzeti vodič *Practical guide for the posting of workers in the Member States of the European Union, and the European Economic Area and in Switzerland* (Praktični vodič za upućivanje radnika u državama članicama Europske unije, Europskom gospodarskom prostoru i Švicarskoj) (http://ec.europa.eu/social/BlobServlet?docId=11366&langId=en) ili posjetiti [mrežno mjesto Eurofounda](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers). |
| **Praktični aspekti** | Smještaj/stanovanje | Razmislite o praktičnim koracima koje će novi zaposlenik iz inozemstva trebati poduzeti kako bi pronašao smještaj ili stambeni prostor. Je li dostupan na lokalnom području? Kako ga pronaći i kolike su cijene? Možete li pružiti savjet ili potporu novom zaposleniku?  |
| **Jezični, obrazovni i kulturni čimbenici** | Jezične prepreke | Razmislite o razini jezične kompetencije koju vaši kandidati trebaju imati. Ako se ne služe tečno jezikom, ali su svejedno prikladni kandidati za posao, trebate dobro razmisliti o tome kako ćete se sporazumijevati s njima. Telefonski razgovor može biti posebno problematičan za kandidata. |
| Razlike među zemljama | Nacionalni se zakoni o zapošljavanju razlikuju i možda će vam radnike iz određenih zemalja biti teže zaposliti. Na primjer, možda ćete se morati registrirati ako predstavljate agenciju za zapošljavanje. Prije nego što započnete postupak zapošljavanja, provjerite postoje li administrativne prepreke. |
| **Kulturne razlike** | Prakse zapošljavanja razlikuju se od zemlje do zemlje, kao i formalnosti između poslodavaca i podnositelja prijava. Ako je ponašanje podnositelja prijave neuobičajeno, možda je samo riječ o kulturnoj razlici. Nemojte dopustiti da to utječe na vašu odluku – umjesto toga usredotočite se na njihove vještine i sposobnosti. |
| Kvalifikacije  | Kandidati za obavljanje reguliranih profesija trebat će se registrirati pri odgovarajućem tijelu kako bi osigurali priznavanje svojih kvalifikacija. Mreže ENIC-NARIC (<https://www.enic-naric.net/>) omogućuju priznavanje akademskih, stručnih i strukovnih kvalifikacija u Europi. |
| **EURES vam može pomoći!** | *Nakon što razmislite o prethodno navedenom,* |
| Pronađite lokalnog savjetnika EURES-a(potražite poveznicu „Kontaktirajte EURES savjetnika” na portalu EURES-a) | Ako vam je potreban savjet o zapošljavanju u drugoj zemlji, potražite podatke za kontakt najbližeg savjetnika EURES-a. Najprije se obratite lokalnom savjetniku EURES-a – on je vaša poveznica sa širom mrežom jer vam može dati detaljnije informacije o prethodno navedenim stavkama. |